
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMOSIOS PATALPOS, ESANČIOS ŠAKIUOSE, BAŽNYČIOS G. 10, PERDAVIMO LAIKINAI NEATLYGINTINAI VALDYTI IR NAUDOTIS KAUNO TERITORINĖS STATISTIKOS VALDYBAI

2011 m. sausio 27 d. Nr. T-1
Šakiai



Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d., rajono savivaldybės tarybos 2005 m. gruodžio 22 d. sprendimu Nr. T-359  patvirtintu rajono savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į Kauno teritorinės statistikos valdybos 2011 m. sausio 5 d. raštą Nr. 3-15, nusprendžia:

1.
Perduoti Kauno teritorinės statistikos valdybai laikinai neatlygintinai valdyti ir naudotis pagal panaudos sutartį nuo 2011 m. kovo 1 d. iki 2011 m. gegužės 31 d. rajono savivaldybei nuosavybės teise priklausančią 48,01 kv. m ploto negyvenamąją patalpą, esančią Šakiuose, Bažnyčios g. 10 (Nekilnojamojo daikto kadastro duomenų byloje Nr. 84/941 unikalus pastato Nr. 8498-1006-5016, pastatas pažymėtas šifru 1B2/p, patalpos indeksas – 1-25), Lietuvos Respublikos 2011 metų visuotiniam gyventojų ir būstų surašymui vykdyti. 



2.
Įgalioti rajono savivaldybės administracijos direktorių sudaryti ir pasirašyti perduodamos negyvenamosios patalpos panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas.

